Doktorandi juhendamine: meetodid ja töövahendid
2025-12-04 09:00 - 2025-12-05 15:30 (Europe/Tallinn) | Tallinn
@ Tallinn (täpne toimumiskoht saadetakse registreerunutele).

Töötuba toimub inglise keeles ja on suunatud loodus- ja täppisteaduste ning meditsiiniteaduste doktorantide juhendajatele.

Töötoa peamine eesmärk on anda juhendajatele uusi strateegiaid ja praktilisi tööriistu, et muuta doktorantide juhendamine professionaalseks, tulemuslikuks ja nauditavaks. Samuti pakub töötuba turvalist ruumi, kus juhendajad saavad mõelda oma rollile ja jagada kogemusi teiste Eesti ülikoolide juhendajatega. Sobib nii uutele kui kogenud juhendajatele.

Töötoa raames käsitleme, kuidas:

Ootustes tulemuslikult kokku leppida.

Anda tagasisidet, mis toetab kirjutamisprotsessi ja tagab kvaliteetse lõpptulemuse.

Toetada doktoranti kui vastutustundlikku, aktiivset ja iseseisvat projekti elluviijat ning hoida teda õigel rajal, ennetades viivitusi.

Õppevorm on interaktiivne, sisaldades rühmatöid, harjutusi, ühisarutelusid ning lühikesi teaduspõhiseid loenguid.

Koolitust viivad läbi:➤ Dr. Gitte Wichmann-Hansen on Agderi Ülikooli professor ja Aarhusi Ülikooli vanemteadur. Talle kuulub ka konsultatsioonifirma Academic Supervision, mis pakub teadustööde juhendajatele kvaliteetset professionaalset koolitust. Tema uurimisteema on doktorantide juhendamine ning tal on selles vallas ilmunud üle saja publikatsiooni. Gitte on viinud Euroopa ülikoolides eri karjäärietappides juhendajatele mõeldud töötube läbi üle 15 aasta.

➤ Dr. Mirjam Godskesen on vabakutseline konsultant ja teadlane ning töötab õppejõuna Aalborgi Ülikoolis Taanis. 2006. aastal asutas ta ettevõtte UNWIND, mis on tänaseks kasvanud edukaks tiimiks, kus töötab üle seitsme osalise tööajaga doktorikraadiga coach’i ja üks täistööajaga konsultant. Igal aastal juhendab Mirjam rohkem kui 20 doktoritöö kursust Taanis, Skandinaavias, ülejäänud Euroopas ning viimastel aastatel ka Aafrika ja Aasia riikides, jagades oma kogemust ja teadmisi rahvusvahelisel tasandil.

Registreerumine SIIN!Registreerumise tähtaeg: 10. november 2025.

Doktorikool pakub osavõtjatele vajadusel majutust.

Küsimuste korral pöörduda Hele-Riin Urmet, hele-riin.urmet@ut.ee, poole.

Eesti doktorikooli ühisüritus.

Kirjutamislaager
2025-12-07 00:00 - 2025-12-09 23:59 | Kubija
@ Kubija Hotell-Loodusspaa

Kirjutamislaagrisse on oodatud farmaatsia, arsti- ja terviseteaduste, veterinaaria haru doktorandid ja nende juhendajad.

Kirjutamislaagri eesmärk on anda doktorantidele võimalus paari järjestikuse päeva jooksul saada juhendamist ja tagasisidet mentoritelt ja keskenduda segamatult oma teadusartikli või doktoritöö kirjutamisele. Osalejatele pakutakse doktorikooli poolt majutust (kahekohalistes tubades), toitlustust ning transporti Tartust majutuskohta ja tagasi. Osalemine on tasuta.

Registreeru SIIN. Registreerimine on avatud 15. september -31. oktoober 2025.

Eelistatud on doktorandid, kes saavad osaleda terve kirjutamislaagri vältel ehk 7-9. detsember 2025.

Küsimuste korral palun pöörduda Mariann Reppo poole, mariann.reppo@ut.ee

Eesti doktorikooli arsti- ja terviseteadused, veterinaaria haru, Tartu Ülikool, farmaatsia instituut

Ideede arendamise töötuba
2025-12-08 00:00 - 2025-12-09 23:59
Koostöös Academy of Managementi (AOM) ajakirja Academy of Management Perspectives (AMP) esindajatega

📍Estonian Business School A Lauteri 3, 10145 Tallinn

📅8. detsember, kell 12-17📅9.detsember, kell 10-17

Ideede arendamise töötuba (inglise keelne töötuba, Idea Development Workshop, IDW) korraldatakse Eesti doktorikooli programmi raames ning on suunatud doktoriõppe üliõpilastele ja varajase karjääri teadlastele / juhendajatele, kes on huvitatud avaldamisest ajakirjas Academy of Management Perspectives (AMP).

Töötoa eesmärk on aidata osalejatel arendada häid teadusideid, mis on aluseks kvaliteetsetele käsikirjadele, mis kvalifitseeruks sobivate artiklitena esitamiseks.

Töötuba toimub kahel päeval järgmiselt:

8. detsember 2025
Ülevaade AMP ajakirjas artiklite avaldamise kohta. Toimetajad arutlevad, mis teeb ühest artiklist eduka publikatsiooni, miks käsikirju tagasi lükatakse ja kuidas vältida sagedasemaid vigu, mis esinevad antud ajakirjade tagasilükatud artiklites

12:00–13:00 – Osalejate saabumine, võrgustumine, suupisted ja kohv

13:00–13:15 – Tervitussõnad (EBS)

13:15–13:45 – Sissejuhatus Academy of Management poolt – Irina Burns, koos küsimuste ja vastustega

13:45–14:45 – Academy of Management Perspectives (AMP) toimetaja ülevaade ajakirjast ja töötoa sissejuhatus

14:45–15:00 – Küsimused ja vastused

15:00–15:15 – Paus

15:15–16:15 – Academy of Management Perspectives (AMP) töötuba: kuidas artiklit ette valmistada ajakirjale esitamiseks

16:15–16:30 – Küsimused ja vastused

16:30–17:00 – Kokkuvõte ja lõpetus

18:00 – Võrgustumise õhtusöök

9. detsember 2025
Osalejate artikliideede arutelud ümarlaudades. Osalejad esitavad oma artikli ideed (350 sõnaline abstract), mida soovivad esitada AMP ajakirjale. Iga osaleja seatakse vastakuti sobiva toimetuskolleegiumi liikmega, kes annab individuaalset tagasisidet.

Selle töötoa osalejate arv on kuni 36 inimest, osalejad valitakse esitatud artikliideede baasil.

10:00–13:00 – Arutelurühmad

13:00–14:00 – Lõuna

14:00–17:00 – Arutelurühmad

Esinejad

Irina Burns, Academy of Management

Irina Burns liitus AOMiga 2015. aastal ning omab pikaajalist kogemust teadusväljaannete ja autoriõiguste valdkonnas. Praegu töötab ta AOMi ajakirjade Academy of Management Perspectives ja Academy of Management Review vanemtoimetajana ning litsentsiteenuste juhina.

Bonnie Hayden Chang, AMP kaastoimetaja

Dr. Bonnie Hayden Cheng on City University of Hong Kong ärikolledži juhtimisosakonna juhataja ja professor. Ta kaitses doktorikraadi Toronto Ülikooli Rotmani Juhtimiskoolis (Organisatsioonikäitumine ja personalijuhtimine).

Tema teadustöö keskendub ettevõtete heaolule, juhtimisele ja proaktiivsele käitumisele töökohal, avaldamised ajakirjades Academy of Management Journal, Journal of Applied Psychology ja Journal of Personality and Social Psychology. Tema uurimistulemusi on kajastanud väljaanded nagu The Wall Street Journal, Financial Times ja Harvard Business Review.

Ta on AOMi ekspert ja kuulub Academy of Management Journal toimetuskolleegiumi koosseisu.

Stacey Fitzimmons, AMP kaasautor-toimetaja

Stacey Fitzimmons on rahvusvahelise juhtimise dotsent Peter B. Gustavson School of Business, University of Victoria, Kanadas, ja teadlane Gordon Institute of Business Science’is (GIBS), Lõuna-Aafrika Vabariigis. Tal on doktorikraad Beedie School of Business’is, Simon Fraser University’s (SFU).

Tema praegune uurimistöö keskendub, kuidas globaalselt mobiilsed töötajad – migrandid, immigrandid, pagulased ja muud sarnased rühmad – panustavad oma meeskondadesse ja organisatsioonidesse. Dr. Fitzimmonsi teadustöid on avaldatud ajakirjades Academy of Management Review, Journal of International Business Studies, Journal of World Business, Human Resource Management Review ja teistes. Lisaks avaldab ta sageli praktikutele suunatud tõlgendusi Harvard Business Review ja The Conversation.

Ta kuulub mitmete ajakirjade toimetus-kolleegiumitesse: Journal of International Business Studies, Journal of International Business Policy, Academy of Management Review ja Journal of Business Research. Dr. Fitzimmons on teisel ametiajal organisatsiooni Women of the Academy of International Business (WAIB) juhatuses. Dr. Fitzimmons on pälvinud mitmeid teadustöö auhindu: Emerging Scholar Award, International Human Resources Scholarly Research Award (AOM HR Division) ning Best Reviewer Award. Viimati oli ta külalisteadur University of Auckland, University of Sydney ja GIBS’is.

Registreeri ennast SIIN. Registreerumise tähtaeg on 15. november 2025.

8. detsembril on osalemine avatud kõigile registreerunutele.9. detsembri sessiooniks peavad osalejad esitama 350-sõnalise abstrakti hiljemalt 15. novembriks.20 osalejat valitakse EBSi juhendajate ja AOMi toimetajate meeskonna ühisel otsusel, et saada individuaalset tagasisidet.

Küsimuste korral palume pöörduda Hira W Maliku poole, hira.malik@ebs.ee

Eesti doktorikooli sotsiaalteaduste haru.

Esinemiskoolitus
2025-12-09 00:00 - 23:59
📍 Kreutzwaldi 62, Tartu

Koolitus toimub eesti keeles.

Avaliku esinemise kursuse/praktikum, mis on 8 tunniline ja selle viib läbi üle 15 aastase kogemusega koolitaja Ene Seidla. Kohtade arv on piiratud!

Esinemine on praktiline oskus, mida saab omandada eelkõige esinedes. Meie koolitus ongi oma põhiolemuselt praktikum. Iga osaleja saab esineda vähemalt 3 korda, õppida eneseanalüüsist, kuulajate tagasisidest, teiste jälgimisest ning treeneri poolt pakutavatest näidetest ja võtetest.

KODUNE ÜLESANNE. Harjutame reaalse materjali ja reaalsete vajadusega. Enne koolitust palume valmistada ette 3-5 minuti esinemine enda uurimisteemal.

Pärast koolitust laetakse üles esinemiste salvestused koos vaatamise juhendiga ja tagasisidega. Nii jätkub töö oma esinemisoskustega ka pärast koolitust.

Õpime VÕTTEID ja TEHNIKAID esinemiste ettevalmistuseks, kontakti saavutamiseks kuulajaga, diskussiooni juhtimiseks, ootamatute küsimuste ja olukordadega toimetulekuks, improviseerimiseks ja enda ärevusega toimetulekuks. Võtame “pulkadeks” lahti, millest tehniliselt koosneb arusaadavus, hea mulje, meie sõnumi kohtalejõudmine, kuulaja kaasamine.

Koolituse TEEMAD:

Kontakt kuulajatega

Lühi-esinemine. Mis võimendab või nullib meie esinemist?

Kogeme, kuidas kuulaja kuuleb. Visualiseerimise võimalused

Avaliku esinemise ärevusega toimetulek.

​Füüsiline ettevalmistus esinemiseks ja kehakeele teadlik kasutamine

Plaan B. Improviseerimine

Registreerumiseks kirjutada Julia Jeremejevale, julia.jeremejeva@emu.ee. Registreerumise tähtaeg on 1. detsember 2025.Osalejate piirarv on 20.

Küsimuste korral palume pöörduda Julia Jeremejeva poole, julia.jeremejeva@emu.ee.

Eesti doktorikooli arsti- ja tervisteaduste, veterinaaria haru.

Näita oma teadust! – Kuidas kujundada visuaalselt mõjuvaid postreid?
2025-12-10 10:00 - 12:00 | Online
Veebis (Teams)

Koolitus toimub inglise keeles.

Postrid ei pea olema tekstiga üle koormatud – hea disain aitab sinu uurimistööl silma paista. Õpi tasakaalustama paigutust, visuaale ja värve, et saavutada selgus ja mõju. Näited on toodud Canva.com platvormil – kontot pole vaja. Tule ja loo postreid, mis köidavad tähelepanu!

➤ Koolitust viib läbi Maarja Pajusalu. Maarja on IT magistrikraadiga digikonsultant ja koolitaja. Ta on töötanud analüütiku ja projektijuhina tarkvaraarendusega tegelevates ettevõtetes ning lektorina Tartu Ülikooli Pärnu kolledžis, kus tunnustati ka tudengite poolt tiitliga 2021. aasta külalisõppejõud. Lisaks on Maarja tegelenud maalimise ja disainiga üle 20 aasta. Alates 2020 on Maarja terviseinformaatika doktorant ja nooremteadur TÜ Arvutiteaduse instituudis ning õppejõud aines “Andmete visualiseerimine ja esitlus”.

Registreerimine toimub SIIN. Registreerimine on avatud kuni 08. detsember 2025.

Küsimuste korral palume pöörduda Hele-Riin Urmeti, hele-riin.urmet@ut.ee, poole.

Eesti doktorikooli ühisüritus. Koolitus on suunatud kõikide valdkondade doktorantidele.

Külalisloeng "Vananemine 1. tüüpi diabeediga – uus väljakutse"
2025-12-12 14:30 - 16:00
📍 Puusepa 1a, ruum 3055 ja Teams

Loeng toimub inglise keeles.

Loeng käsitleb I tüüpi diabeediga patsientide vanemaks saamisega seotud terviseprobleeme ja nende käsitlemist esmatasandil.

Esinejaks on Lena Thorn Helsinki Ülikoolist, https://researchportal.helsinki.fi/en/persons/lena-thorn/.

Ruumi mahub 30 inimest. Veebilink saadetakse soovijatele, selleks saata e-mail kadri.suija@ut.ee hiljemalt 11.detsembriks kl 10ks.

Küsimuste korral palume pöörduda Kadri Suija poole, kadri.suija@ut.ee.

Eesti doktorikooli arsti- ja terviseteaduste, veterinaaria haru.

Esinemiskoolitus
2025-12-15 08:00 - 17:00
📍Kreutzwaldi 62, Tartu

Koolitus toimub eesti keeles.

Avaliku esinemise kursuse/praktikum, mis on 8 tunniline ja selle viib läbi üle 15 aastase kogemusega koolitaja Ene Seidla. Kohtade arv on piiratud!

Esinemine on praktiline oskus, mida saab omandada eelkõige esinedes. Meie koolitus ongi oma põhiolemuselt praktikum. Iga osaleja saab esineda vähemalt 3 korda, õppida eneseanalüüsist, kuulajate tagasisidest, teiste jälgimisest ning treeneri poolt pakutavatest näidetest ja võtetest.

KODUNE ÜLESANNE. Harjutame reaalse materjali ja reaalsete vajadusega. Enne koolitust palume valmistada ette 3-5 minuti esinemine enda uurimisteemal.

Pärast koolitust laetakse üles esinemiste salvestused koos vaatamise juhendiga ja tagasisidega. Nii jätkub töö oma esinemisoskustega ka pärast koolitust.

Õpime VÕTTEID ja TEHNIKAID esinemiste ettevalmistuseks, kontakti saavutamiseks kuulajaga, diskussiooni juhtimiseks, ootamatute küsimuste ja olukordadega toimetulekuks, improviseerimiseks ja enda ärevusega toimetulekuks. Võtame “pulkadeks” lahti, millest tehniliselt koosneb arusaadavus, hea mulje, meie sõnumi kohtalejõudmine, kuulaja kaasamine.

Koolituse TEEMAD:

Kontakt kuulajatega

Lühi-esinemine. Mis võimendab või nullib meie esinemist?

Kogeme, kuidas kuulaja kuuleb. Visualiseerimise võimalused

Avaliku esinemise ärevusega toimetulek.

​Füüsiline ettevalmistus esinemiseks ja kehakeele teadlik kasutamine

Plaan B. Improviseerimine

Registreerumiseks kirjutada Julia Jeremejevale, julia.jeremejeva@emu.ee. Registreerumine toimub kes ees, see mees põhimõttel.Osalejate piirarv on 10.

Küsimuste korral palume pöörduda Julia Jeremejeva poole, julia.jeremejeva@emu.ee.

Eesti doktorikooli arsti- ja tervisteaduste, veterinaaria haru.

Hoone välispiirete niiskusliku modelleerimise ja hoone energiasimulatsioonide edasijõudnute kursus
2026-01-05 00:00 - 2026-01-06 23:59
📍 Mäepealse 3, Tallinn

Kursus toimub inglise keeles.

Kursuse põhiteemad: modelleerimiseks kasutatavad materjaliomadused, puidu modelleerimine (anisotoopne materjal, hüsterees), pinnasega kokkupuutes olevate tarindite modelleerimine, hoonete ja piirkondade energiatõhususe simulatsioonid ning modelleerimistööriistade kombineerimine (nt Delphin-Vicus).

Formaat: seminarid ja praktikumid

Õpiväljundid: kursuse läbinu on kursis kaasaegsete soojus- ja niiskuslevi ning hoone energiasimulatsioonide tarkvarade Delphin ja Vicus uuemate funktsioonidega

Läbiviijad

Heiko Fechner

Dirk Weiss (Dresdeni Tehnikaülikool)

Paul Klõšeiko

Villu Kukk

Kristo Kalbe

Martin Thalfeldt (Tallinna Tehnikaülikool)

Registreeri ennast SIIN. Registreerimise tähtaeg on 2. jaanuar 2026.Maksimum osalejate arv on 20. Osalejaid valitakse registreerumise järjekorra alusel.

Küsimuste korral palume pöörduda Paul Kloseiko poole, paul.kloseiko@taltech.ee.

Eesti doktorikooli tehnika ja tehnoloogia haru.

Sümpoosion elektroenergeetika ja mehhatroonika aktuaalsetel teemadel: pädevuste arendamine
2026-01-07 00:00 - 2026-01-10 23:59
📍 Hestia Hotel Strand, A. H. Tammsaare pst 35, 80010 Pärnu

Üritus toimub inglise keeles.

Üritusele on oodatud doktorandid, juhendajad, magistrandid, teised akadeemilised töötajad.

„Sümpoosion elektroenergeetika ja mehhatroonika aktuaalsetel teemadel: pädevuste arendamine“ toob kokku tudengid, teadlased ja eksperdid, et arutleda valdkonna tipptasemel arengute üle. Üritus aitab kaasa teadmiste vahetusele ja koostööle.

Programmis on kaks töötuba: üks tutvustab projekti koordineerimisega kaasnevaid olulisemaid aspekte ning teine on praktiline töötuba, mis keskendub tuumkompetentside tugevdamisele ja Euroopa teadlaste kompetentsiraamistiku rakendamisele üldoskuste arendamiseks ja karjääri planeerimise toetamiseks.

Programme_07.-10.01.25Laadi alla

Registreeru SIIN. Registreerumise tähtaeg on 7. detsembril 2025.Maksimum osalejate arv on 75. Osalemine registreerumise järjekorras.

Küsimuste korral palume pöörduda Tiina Loit-Oidsalu poole, tiina.loitoidsalu@taltech.ee.

Eesti doktorikooli tehnika ja tehnoloogia haru.

Vestlusring akadeemikust ettevõtjaks: Xann Schwinn
2026-01-07 14:00 - 16:00
📍 Lossi 3 fuajee, Tartu

Vestlusring Xann Schwinniga, kes on 15 aastat töötanud idutehnoloogia ja kunstide interdistsiplinaarses maailmas. Ta on praegu Biiah’i asutaja. Biiah on muusikalise tervisetehnoloogia platvorm, mis võimaldab inimestel laulmise kaudu oma tervist parandada. Lisaks juhib Xann Singforce’i – kooriprogrammi, mis toob ettevõtetesse üle kogu Ühendkuningriigi heaolu nimel laulmise sessioone. Ta on ka Cambridge’i naisasutajate võrgustiku kaasrajaja. Võrgustik aitab naisasutajatel luua sidet kogukonnaga, leida strateegilist tuge ja rahastamist. Ta toetab ka i³ investeerimise saadikuna queer-esindust riskikapitalis.

Xannil on üle 20 aasta kogemust suurürituste ja interaktiivsete muusikainstallatsioonide loomisel. Talle meeldib leida uusi ja loovaid viise inimeste kokku toomiseks, soodustades koostööd, omavahelist seotust ja tähenduslikkust.

Suur osa Xanni loomingulisest tööst on keskendunud sellele, kuidas me 16. sajandi polüfooniat kuulame, laulame ja sellega suhestume. Ta on asutanud kaks koori: Concanenda (Ühendkuningriigis tegutsev projektipõhine kammeransambel) ja Crepusculum (Berklee College of Musicu juures tegutsev koor).

Rohkem infot Xann Schwinni kohta leiab siit.

Registreeru SIIN. Registreerumise tähtaeg on 5. jaanuar 2026.Maksimum kohtade arv on 40, osalemine toimub registreerimise järjekorra alusel.

Küsimuste korral palume pöörduda Lii Langi poole, lii.lang@ut.ee.

Eesti doktorikooli humanitaarteaduste ja kunstide haru.

Shift Happens: A 2-Day Practical Workshop
2026-01-08 10:30 - 2026-01-09 18:00
📍 kood/Võru (Tartu tn 25, Võru)

Töötuba toimub inglise keeles.

Ürituse eesmärk on innustada doktoranti mõtlema ja mõtestama oma teadust ettevõtluse vaatevinklist. Praktilise töötoa käigus õpib doktorant märkama oma teadustöös peituvat ettevõtluspotentsiaali ning osaleb mõtteharjutustes, mis arendavad tema oskust mõelda nagu ettevõtja.

Üritus on üles ehitatud praktilise töötoana. Osalejad jaotatakse viieliikmelistesse tiimidesse ning igale tiimile antakse lahendamiseks probleem, mis on valitud osalejate enda teadustöödest. Selleks palutakse registreerimisvormis lühidalt oma uurimistööd kirjeldada. Tiimid asuvad seejärel otsima probleemile nii teaduslikku kui ka ettevõtluslikku lahendust. Kogu protsessi juhendavad mentorid, kes on liikunud teadusest ärisse ning suudavad näha ja hinnata mõlemat perspektiivi. Nende kogemused aitavad osalejatel avastada uusi vaatenurki ja mõista, kuidas teaduslikke ideid saab rakendada ettevõtluses.

Ürituse lõpus esitlevad tiimid oma ettevõtte ideid teistele osalejatele ja mentoritele ning saavad väärtuslikku tagasisidet. See annab doktorantidele võimaluse testida oma mõtteid, saada praktilisi soovitusi ning arendada oskust oma teadustööd ettevõtluse kontekstis esitleda.

Programm
08.01.2026Esimene päev – New perspectives07.00Buss Tallinnast09.30Buss Tartust10.30Kogunemine ja suupisted11.00Jututuba akadeemikust sirgunud ettevõtjaga11:45Töötuba algab13.30Lõuna ja hotelli registreerimine14.00Töötuba jätkub19.00Õhtusöök ja võrgustumine

09.01.2026Teine päev – Present like a pro8.30Kogunemine ja kohvipaus9.00Kokkuvõtte eelmisest päevast9.15Veel tööd14.00Lõuna ja hotelli check-out15.00Veelgi rohkem tööd16.30Esitle oma avastusi18.00Lahku uute sõprade ja oskustega

Mentorid

Photo-Jake Farra

Dr. Mait Müntel omandas 2008. aastal doktorikraadi teoreetilises füüsikas töötades CERNis, kus ta panustas murrangulisse Higgsi bosoni uurimisse CMS-i eksperimendis. See avastus sillutas 2012. aastal tee Nobeli füüsikapreemia määramiseni. Liikudes teadusest ettevõtlusesse, asutas Mait keeleõpet tehisintellekti abil kiirendava ettevõtte Lingvist. 2019. aastal kaasasutas ta ettevõtte Fermi Energia, et tagada Eesti energiasõltumatus riikliku tuumaelektrijaama arendamise kaudu. Tehnoloogia ja energeetika innovatsioonist kantuna jätkab Mait oluliste panuste andmist teadusesse, haridusse ja ühiskonda laiemalt.

Photo-Jake Farra

Meelis Lootus on Tehistarki asutaja ja tegevjuht, arendades regulatiivsete dokumentide genereerimise süsteemi farmaatsia- ja biotehnoloogiaettevõtetele. Varem töötas ta Sharecare’is (pärast doc.ai omandamist) tehisintellekti insenerivaldkonna direktorina, luues tootmiskõlbulikke AI-lahendusi farmaatsia- ja tervisekindlustusettevõtetele. Tal on Oxfordi Ülikooli doktorikraad arvutinägemises, keskendudes lülisamba MRI tõlgendamise automatiseerimisele, ning kümneaastane tööstuskogemus AI rakendamisel töövoogude automatiseerimiseks, peamiselt kliinilistes uuringutes ja kvantitatiivses finantsvaldkonnas. Tema doktoritöö tulemusel loodud tarkvara on nüüd litsentseeritud tööstusele ning seejärel on ta aidanud mitmeid innovaatilisi tehnoloogiaid iduettevõtetes turule tuua.

Registreeru SIIN. Registreerumise tähtaeg on 22. detsember 2025.Osalejate piirarv on 50 doktoranti, registreerimisel jälgitakse osalejate protsentuaalset jagunemist ülikoolide vahel.

Küsimuste korral palume pöörduda Kaisa Põhako-Palu poole, kaisa.pohako@ut.ee, 53041270

Eesti doktorikooli ühisüritus. Töötuba on suunatud kõikide valdkondade doktorantidele.

The workshop is organised by Health Founders Estonia (HFE) and funded by the European Union through Enterprise Estonia. The project “Cooperation between universities to promote doctoral studies” (2021-2027.4.04.24-0003) is co-funded by the European Union.

PLECS & RT Box töötuba
2026-01-13 09:30 - 2026-01-14 17:30
📍 TalTech, Ehitajate tee 5, Tallinn, Ruum NRG-223

Töötuba toimub inglise keeles.

Töötuba keskendub PLECS-tarkvara abil jõuelektroonikasüsteemide modelleerimisele ja simuleerimisele. Võtmeteemad on impulstoiteallikate modelleerimine, numbrilise modelleerimise seaded, termiline simulatsioon ja reaalajas riistvara integreerimine.

See on kahe-päeva praktiline töötuba, mis ühendab loenguid, praktilisi harjutusi ja demonstratsioone. Osalejad tegelevad simulatsiooniülesannetega ja õpivad reaalajas riistvara simuleerima (HIL).

Osalejad omandavad praktilisi oskusi elektriliste ja termiliste protsesside simuleerimisel PLECSi abil, mõistavad numbrilise modellerimise põhi seadeid ning õpivad, kuidas integreerida simulatsioonimudeleid reaalse riistvaraga automaatse koodi genereerimise ja reaalajas testimise abil.

Esinejad
Plexim GmbH töötajad

Plexim GmbH on Šveitsi tarkvarafirma peakorteriga Zürichis, mis on spetsialiseerunud jõuelektroonikasüsteemide simulatsioonitööriistadele. Plexim asutati 2002. aastal ETH Zürichi spinn-off ettevõttena ning on tuntud eelkõige oma lipulaevatoote PLECS poolest, mida kasutatakse laialdaselt tööstuses ja akadeemilistes ringkondades elektriahelate, juhtimissüsteemide ja termilise käitumise modelleerimiseks.

PLECS workshop_programmeLaadi alla

Registreeru SIIN. Registreerimise tähtaeg on 6. jaanuar 2025.

Osalejate piirarv on 14 inimest. Osalejad võetakse vastu registeerumise järjekorras.

Küsimuste korral palume pöörduda Indrek Roasto poole, indrek.roasto@taltech.ee, +372 620 3702.

Eesti doktorikooli tehnika ja tehnoloogia haru.

Aastakonverents 2025 – Molekulaarbioloogia rakubioloogia ja genoomika
2026-01-22 09:00 - 2026-01-23 18:00
Tartu, Riia 23b/2 auditooriumis 105 (veebiülekannet ei toimu)

Üritus on suunatud harudele, kus tegeletakse teadustööga molekulaarbioloogia, rakubioloogia ja genoomika teemal.

Molekulaarbioloogia, rakubioloogia ja genoomika teemaline ühine aastakonverents.

Doktorandid (k.a. 1. aasta doktorantidele) esinevad aastakonverentsil suulise või stendiettekandega, mille raames toimub teaduslik diskussioon ja saadakse ka tagasisidet. Doktorandid esitavad oma teadustöö lühikokkuvõtte, mille seast valitakse suulised ettekanded ja ülejäänud teevad stendiettekande.

Lisaks esinevad pikema suulise ettekandega külalisesinejad (eksperdid erinevatel teemadel). Konverents annab ülevaade käimasolevatest teadustöödest ja soodustab kogemuste vahetamist ning koostööd. Konverentsi töökeeleks on läbivalt inglise keel.

Registreeru SIIN. Registreerimise tähtaeg on 15. detsember 2025.

Küsimuste korral palume pöörduda Lilian Kadaja-Saarepuu poole, lilian.kadaja@ut.ee.

Eesti doktorikooli loodusteaduste ja põllumajandusteaduste haru.

Töötuba „Teadmised ja tööriistad teadlaskarjääri kujundamiseks“
2026-01-23 10:30 - 15:30
📍 Tartu, Jakobi 2-114

Üritus toimub eesti keeles.

Osalejad: Eelkõige 3. ja 4. aasta doktorandid, kuid teretulnud on ka 1. ja 2. aasta doktorandid

Eesti doktorikooli humanitaarteaduste ja kunstide haru kutsub doktorante osalema töötoas, mis toetab teadlikku ja strateegilist karjääri planeerimist. Üritusel tutvustatakse Eesti teadussüsteemi ja rahastusvõimalusi ning antakse suunised Euroopa Teadusruumis orienteerumiseks. Fookuses on akadeemilise teadlaskarjääri planeerimine, mida täiendavad sissevaated muudesse karjäärivõimalustesse. Lisaks praktilised karjääriplaneerimise tööriistad ning eneseanalüüs, mis aitab siduda isiklikke oskusi ja huve erinevate karjäärivõimalustega. Samuti pööratakse tähelepanu võrgustike ja kogukondade olulisusele teadlaskarjääri kujundamisel.

Päevakava
10.00 – 10.30 kogunemine ja tervituskohv10.30 – 12.30I sessioon (Siiri Kolka, ETAG)12.30 – 13.15 lõuna (Jakobi 2-115)13.15 – 15.30 II sessioon (Siiri Kolka, ETAG ja Mare Aru, TÜ nõustamiskeskus)

Registreeru SIIN. Registreerimise tähtaeg on 21. jaanuar 2026.

Maksimum osalejate arv on 25. Osalejad valitakse registreerimisjärjekorra alusel.

Küsimuste korral palume pöörduda Lii Langi poole, lii.lang@ut.ee, TÜ HV doktoriõppe ja projektide peaspetsialist.

Eesti doktorikooli humanitaarteaduste ja kunstide haru.

Bio- ja siirdemeditsiini instituudi teaduspäevad 2026
2026-01-29 08:30 - 2026-01-30 16:00
📍 Ravila 19-1006, Tartu

Teaduspäevade töökeeleks on inglise keel.

Teaduspäevadele on oodatud arsti- ja terviseteadusega tegelevad teadlased, õppejõud, doktorandid, üliõpilased ja tugitöötajad.

TÜ Bio- ja siirdemeditsiini instituudi teaduspäevad toimuvad traditsiooniliselt igal aastal jaanuarikuus. Instituudi teadusgruppide doktorandid ja nende juhendajad annavad kahepäevasel konverentsi formaadis üritusel ülevaate oma kõige uuematest teadussaavutustest. Ettekannetega esinevad ka mõned teiste ülikoolide teadlased. Lisaks ettekannetele toimub paneeldiskussioon päevakajalisel teemal.

Esinejad

Seppo Salminen (Helsingi Ülikool)

Hiie Soeorg (Londoni Ülikool)

Anne-Grete Märtson (Amsterdami Ülikool)

Liis Lutter (Eesti Maaülikool, BIOCC)

Alberto Sola-Leyva (Celvia CC)

lisaks 21 ettekannet Tartu Ülikooli inimestelt

Registeeri ennast SIIN. Registreerimise tähtaeg on 16. jaanuar 2026.

Küsimuste korral palume ühendust võtta, kas Eva Mõtte (eva.motte@ut.ee), Heli Rajasaare (heli.rajasaar@ut.ee) või Reet Mändaraga (reet.mandar@ut.ee).

Eesti doktorikooli arsti- ja terviseteaduste, veterinaaria haru.

15. talvekool „Afekt ja Arhiiv“
2026-02-02 00:00 - 2026-02-04 23:59
@ Tartu Ülikoolis

Maht: 3 EAP

Iga-aastane doktorantide talvekool toob kokku doktorandid kõigist Eesti ülikoolidest arutlema ühe konkreetse humanitaarteaduste sõlmteema üle. Eelseisev doktorikool on fookusesse võtnud arhiivid, selle sõna kõige laiemas tähenduses, ning nendes säilitatavad ja nende ümber tekkivad afektid.

Paari viimase aastakümne jooksul on maailmas lahvatanud tulised vaidlused faktide ja nende tõlgenduste üle. Seega on aeg uuesti küsida kus ja kuidas me säilitame mineviku keerukust ning kuidas väldime selle ideoloogilist lihtsustamist. Arhiivid aga ei säilita pelgalt fakte, aga ka emotsioone. Nad on emotsioonide ja mitmetasandilise afektiivse tegevuse taganttõukajaks (nt kujundavad nad kollektiivset mälu, toovad esile unustatud hääli, jne). Kõrvuti traditsiooniliste ajalooliste ürikute säilitamisega tahame vaadelda ka materiaalset ja mitte-materiaalset pärandit, digitaalseid arhiive ning kirjandust ja kunste kui afektiivseid arhiive. Meid huvitab ka küsimus, kuidas arhiivid võimaldavad ajaloo ümbermõtestamist erinevate loomepraktikate kaudu.

Talvekooli jooksul on võimalik osa saada rahvusvaheliste ekspertide loengutest, seminaridest, ümarlaudadest ning erinevatest kohtumistest, mis toetavad doktorantidevahelist arutelu ja võrgustamist. Väljastpoolt Tartut tulevate doktorantide majutuskulud katab korraldaja.

Talvekooli töökeel on inglise keel. Talvekool on avatud kõigile Eesti ülikoolides õppivatele doktorantidele, kelle uurimisteema on seotud kunstide ja humanitaarteaduste valdkonnaga. Osalemist kogu programmis premeeritakse 3 EAP-ga.

REGISTREERU SIIN

Registreerimine on avatud kuni 15. jaanuarini 2026. Seminaridele registreerimine avatakse 16. jaanuaril 2026.

Esinejate nimekirja ja programmiga on võimalik tutvuda siin.

Küsimuste korral võta ühendust: winterschool2026@ut.ee

Talvekooli korraldab Eesti doktorikooli humanitaarteaduste ja kunstide haru partner Tartu Ülikool.

Kirjutamislaager
2026-02-02 00:00 - 2026-02-05 23:59
📍 Kääriku spordikeskus

Kirjutamislaager toimub inglise keeles.

Kirjutamislaager on suunatud loodus- ja põllumajandusteaduste haru doktorantidele ja nende juhendajatele.

Kirjutamislaager pakub võimalust keskenduda oma doktoritöö või teadusartikli kirjutamisele. Palun arvestage osalemisega kogu ürituse vältel. Registreeruma on oodatud ka akadeemilised töötajad, kel hetkel pole juhendatavat doktoranti – palun andke sellest registreerumisvormis märku, osalmine kohtade olemasolul.

Laagrisse võetakse vastu kuni 25 osalejat. Osalejatele on tagatud toitlustus, majutus ühekohalises toas ning ühine transport Tartust Käärikule ja tagasi.

Registreerimine SIIN. Registreerimise tähtaeg on 14. jaanuar 2026.Lõplik koha kinnitus tuleb hiljemalt 19. jaanuaril.

Osalejad valitakse kirjutamislaagrisse registreerumisel seatud kirjutamiseesmärkide järgi, prioritiseerides doktoritöö katuspeatüki ja artiklite kirjutamist.

Küsimuste korral palume pöörduda Kadri Kõivu, kadri.koiv@ut.ee, või Valentina Rukinsi, valentina.rukins@ut.ee, poole.

Eesti doktorikooli loodusteaduste ja põllumajandusteaduste haru.

Töötuba „Akadeemiliste publikatsioonide disain: edukate ajakirjaartiklite kirjutamine“
2026-02-05 09:00 - 2026-02-06 17:00
Üritus kestab mõlemal päeval kell 9.00-17.00.

📍 TalTechi Majandusteaduskonna SOC majas (Akadeemia tee 3)

Töötuba toimub inglise keeles.

Töötuba pakub praktilisi tööriistu teadusartiklite kirjutamisprotsessi ja teadusartiklite enda arendamiseks, parendamiseks. Enamus teadlasi õpib katsetades ja oma vigadest, käesolev koolitus kiirendab seda õppimisprotsessi. Eesmärk on omandada teadusartiklite eduka kirjutamise oskusi, hinnates ja täiustades kirjutamisoskusi läbi enda teksti analüüsi (sh selle seoste kirjanduse ning struktuuriga). Arutame publitseeritavate teadusprojektide osade üle, analüüsime toimivat teadusartikli struktuuri, õpime tundma sissejuhatuse, kirjanduse ülevaate ja teadusartikli põhiliste osade edukat kirjutamist. Kogu õppeprotsessi eelduseks ja aluseks on iga osaleja enda teadusartikli mustandtekst.

Töötuba on suunatud doktorantidele-nooremteaduritele, kes soovivad kirjutada läbiviidud uuringu põhjal teadusartikli ja kellel on sellest olemas vähemalt mustandversioon. Sellega töötame töötoa käigus. Palume osalejatel koolitusele kaasa võtta oma sülearvuti.

Vajalik on täiendav iseseisev töö enda akadeemilise publikatsiooni / selle mustandiga, mida kasutatakse töötoa vältel. Mõlemal koolituspäeval pakume 2 kerget kohvi-teepausi (kell 10.00 ja kella 15 paiku). Lõuna (kella 12 paiku) organiseerib iga osaleja ise oma kuludega (SOC hoones ja mujal kampuses leidub mitmeid söögikohti).

Koolitaja Dr Eelko Huizingh
Koolitaja Dr Eelko Huizingh jagab oma rikkalikku publitseerimiskogemust innustaval viisil. Ta on teadusartikleid aktiivselt publitseerinud ligi 40 aastat ning on kõrgetasemeline teadlane. Kokku on ta avaldanud üle 500 publikatsiooni, sh mitmeid teadusartikleid akadeemilistes tippajakirjades. Ta töötab osakoormusega tunnustatud Groningeni Ülikoolis (Hollandis), ta on olnud ISPIM (Professionaalse Innovatsioonijuhtimise Rahvusvahelise Assotsiatsiooni) teadusvaldkonna asepresident.

Registreeru SIIN. Registreerimise tähtaeg on 31. jaanuar 2026.

Maksimaalne osalejate arv on 14. Ülejäänud registreerunud jäävad ootenimekirja ja neid informeeritakse niipea, kui koolituskohti vabaneb.

Kontaktid:

Sisulised küsimused – Professor Mari-Klara Stein mari-klara.stein@taltech.eeKorralduslikud küsimused – Koidu Saia koidu.saia@taltech.ee

Eesti doktorikooli sotsiaalteaduste haru.

Külalisloeng "„Molekulaarsete kiirtestide, kogu genoomi sekveneerimise (WGS) ja fenotüübilise ravimtundlikkuse testimise (pDST) roll ravimiresistentse tuberkuloosi avastamisel ja kontrollis”"
2026-02-05 13:00 - 14:00
📍 L. Puusepa 8, A. Linkbergi auditoorium

Loeng toimub inglise keeles.

„Molekulaarsete kiirtestide, kogu genoomi sekveneerimise (WGS) ja fenotüübilise ravimtundlikkuse testimise (pDST) roll ravimiresistentse tuberkuloosi avastamisel ja kontrollis”. Käsitletakse ravimresistntset tuberkuloosi kui globaalset probleemi üldisemalt, tuberkuloosi diagnostika üldprintsiipe, ravimtundlikkuse testimise meetodeid laiemalt, kvantitatiivset ja kvalitatiivset testimist, testimisvõimalusi tundlikkuse selgitamiseks uute ravimite suhtes ja molekulaarsete kiirtestide, WGS ja pDST rolle ja võimalusi. Külalisloengule järgneb akadeemiline diskussioon (küsimuste ja vastuste voor).

Plenaarettekannet peab vanemteadur Sven Erik Sigfrid Hoffner (PhD, Department of Global Public Health, KI, Stockholm, Rootsi).

Osalenud tunnevad ja orienteeruvad tuberkuloosi diagnostikas kasutatavate molekulaarsete kiirtestide, kogu genoomi sekveneerimise (WGS) ja fenotüübilise ravimtundlikkuse testimise (pDST) rolli ja kasutusvõimalusi ravimiresistentse tuberkuloosi avastamisel ja kontrollis.

Küsimuste korral palume pöörduda Alan Altraja, alan.altraja@ut.ee või Imbi Varris, imbi.varris@ut.ee, poole.

Eesti doktorikooli arsti- ja terviseteaduste, veterinaaria haru.

Doktorantide grupicoaching: sooritus ja heaolu teadustöös
2026-02-11 09:30 - 12:00
📍 Veebis (Zoom). Zoomi link saadetakse pärast registreerimist.

Grupicoachingu sessioonid*:

11. veebruar, 9.30 – 12.00

25. veebruar, 9.30 – 12.00

18. märts, 9.30 – 12.00

*Programm eeldab osalemist kõigil kolmel sessioonil.

Oodatud on kõikide valdkondade dokotrandid.

Eesti doktorikooli sotsiaalteaduste haru korraldab doktorantidele grupicoachingu soorituse ja heaolu arendamiseks teadustöös. Töökeel: inglise keel

Doktorandid žonglöörivad paljude nõudmistega, mh. teadustöö, õpetamine, publitseerimine, rahastustaotlused ja isiklik elu.

Grupicoachingu eesmärk on:

normaliseerida avatud vestlusi soorituse ja heaolu teemadel

seada selged ja tähenduslikud eesmärgid ning prioriteedid

kujundada kestlikke tööharjumusi

Mis on grupicoaching? Grupicoaching on koostööpõhine protsess, kus coach töötab väikese doktorantide rühmaga, et aidata neil seada ja saavutada eesmärke, ületada takistuskohti ja arendada uusi oskusi. Kolme coaching-sessiooni vahel rakendavad osalejad õpitut praktikas ning kohtuvad 1–2 korda väikestes (online) rühmades.

Läbiviijad
Mariann Nagatsu, MSc psühholoogias, sertifitseeritud lahenduskeskne organisatsioonicoach, EMCC Senior Practitioner. Coach juhtidele ja teadlastele, mh juhendajatele, doktorantidele ja uurimisrühmadele. Coaching for Scientists (https://www.coachingforscientists.com) kaasasutaja.

Dr Manuela Tischler, sertifitseeritud lahenduskeskne organisatsioonicoach, EMCC Senior Practitioner. Noorteadlaste uurimisrühma juht, Munich University of Applied Sciences. Coach teadlastele, mh doktorantidele, järeldoktoritele, juhendajatele ja professoritele. Coaching for Scientists (https://www.coachingforscientists.com) kaasasutaja.

Registreerimine SIIN. Registreerimise tähtaeg: 4. veebruar 2026Osalejad valitakse registreerimisjärjekorra alusel.

Osalejate maksimaalne arv: 12Osalejate minimaalne arv: 6

Sisuga seotud küsimused: Mariann Nagatsu, mariann@coachingforscientists.com

Administratiivsete küsimuste korral: Tiina Hagen, tiina.hagen@taltech.ee

Eesti doktorikooli sotsiaalteaduste haru.

Seminar: Inseneeria + doktorikraad = mõjukam majandus
2026-02-11 10:30 - 15:00
📍 Ainult kohapeal. Ehitajate tee 5, 19086 Tallinn, TalTechi Aula

NB! Sündmus toimub eesti keeles, olemas on sünkroontõlge inglise keelde.

11. veebruaril 2026 toimub TalTechi aulas seminar „Inseneeria + doktorikraad = mõjukam majandus“, kus käsitletakse doktorikraadi rolli teadmusmahukama ja konkurentsivõimelisema majanduse kujundamisel.

Seminar keskendub küsimustele, millist väärtust loob doktorikraad, kuidas doktorikraadiga spetsialistid tekitavad majanduslikku mõju ning miks vajab Eesti rohkem tööstusdoktorante ja kuhu nad tööturul tegelikult jõuavad.

Programmis:

doktorikraadi väärtustamine kui majanduskasvu eeldus

ülevaade tööstusdoktorantuurist ja selle vajalikkusest

parimad praktikad: karjäärilood ettevõtetest ja avalikust sektorist

paneeldiskussioon „Kuidas Eesti jõuaks teadusmahukama ja rikkama ühiskonnani?“

Osalejate arv on piiratud.Registreeri ennast SIIN. Registreerimine on avatud kuni 08. veebruar 2026 (k.a.).

Küsimuste korral pöörduda Katerina Kaiseri poole, e-post: katerina.kaiser@taltech.ee

Eesti doktorikooli tehnika ja tehnoloogia haru.

Juhendajate kohvihommik: Rämps- ehk prügiajakirjad ja röövellik kirjastamine - kuidas neid vältida?
2026-02-13 10:00 - 11:30 | Online
Veebis (Teams)

Üritus toimub inglise keeles.

Akadeemilise publitseerimise kiiresti muutuval ajastul kujutavad prügiajakirjad ja röövellik kirjastamine endast tõsist ohtu teadustöö usaldusväärsusele ja teadlase mainele. Veebiseminaris antakse juhendajatele ülevaade praktilistest tööriistadest, et selliseid ajakirju ja kirjastusi ära tunda, vältida ning vajadusel neile reageerida.

Osalejad saavad ülevaate:

Prügiajakirjade ajalooline kujunemine ja areng

Mis määratleb prügiajakirja või röövelliku kirjastamise ning nendega seotud riskid

Tunnusmärkidest ja tööriistadest ajakirjade usaldusväärsuse kontrollimiseks

Mida teha, kui ollakse tahtmatult avaldanud rämpsajakirjas

Tegemist on sisuka ja praktilise koolitusega, mis tugineb päriselulistele näidetele, asjatundlikule analüüsile ja usaldusväärsetele allikatele – see on vajalik kõigile, kes soovivad orienteeruda keerukas teaduspublitseerimise maailmas.

➤ Kohvihommikut viib läbi Kalmer Lauk, Tartu Ülikooli grandikeskuse teadus- ja arendustegevuse analüütik. Lauk tegeleb teadus- ja arendustegevuse statistika kogumise, analüüsi ja esitlemisega ning haldab teadusrahastuse andmebaasi Pivot-RP. Lisaks on ta avaldanud mitmeid artikleid Tartu Ülikooli teadlaste publitseerimisest maailma juhtivates teadusajakirjades ning nende edukusest rahvusvahelise teadusrahastuse taotlemisel.

Registreerimine SIIN. Registreerimise tähtaeg on 11. veebruar 2026.

Küsimuste korral pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus.

Kirjutamislaager
2026-02-16 00:00 - 2026-02-20 23:59
📍 Asukoht täpsustamisel

Kirjutamislaager toimub inglise keeles.

Arsti- ja terviseteadused, veterinaaria haru kutsub doktorante osalema kirjutamislaagris. Kirjutamislaagrer on koht, kus saab keskenduda oma artikli või doktoritöö kirjutamisele. Laager kestab 5 tööpäeva, pakkudes ideaalset keskkonda eemal igapäevarutiinist ja segavatest faktoritest. Osalejatele on tagatud majutus ühestes tubades ning toitlustus.

Kirjutamislaagri juhendajaks on kogenud teadlane ja professor David Arney.

Registreerimiseks palume kirjutada Julia Jeremejevale, julia.jeremejeva@emu.ee. Enne registreerumist veendu, et saad osaleda kogu kirjutamislaagri vältel.Kirjutamislaagris on 13 kohta.

Küsimuste korral palume pöörduda Julia Jeremejeva poole, julia.jeremejeva@emu.ee.

Eesti doktorikooli arsti- ja terviseteaduste, veterinaaria haru.

Sümpoosion elektromagnetseadmete projekteerimise, diagnostika ja juhtimise edusammudest autonoomsetes keskkondades
2026-02-18 00:00 - 2026-02-19 23:59
📍 Endla talu

Üritus toimub inglise keeles.

See TalTechi ja Aalto ülikooli ühissümpoosion toob kokku teadlased, doktorandid ja muud akadeemilised töötajad, kes tegelevad elektrimasinate, elektromehaanika ja mehatrooniliste süsteemidega. Ürituse eesmärk on soodustada koostööd ja mõttevahetust kahe ülikooli vahel kutsutud ettekannete, doktorantide esitluste ja avatud arutelude kaudu.

Sümpoosion keskendub elektrimasinate ja teiste elektromagnetseadmete projekteerimisele, diagnostikale ja juhtimisele ning nende kasutamisele autonoomsetes ja mehatroonilistes süsteemides. Lisaks ettekannetele annab programm võimaluse omavahel suhelda ja uusi kontakte luua, et toetada edasist ühist teadustööd ja doktoriõppealast koostööd.

Sümpoosioni ajal ja järel on osalejatel võimalus:

arutada ja saada tagasisidet doktoriõppe tasemel teadustööde kohta elektrimasinate ja elektromehaaniliste süsteemide valdkonnas,

leida uusi koostöövõimalusi TalTechi ja Aalto ülikooli teadlaste vahel,

arendada oma teaduslikku suhtlemis- ja esinemisoskust aktiivse osalemise kaudu.

Esinejad
Ants Kallaste

Kaasprofessor, Elektroenergeetika ja mehhatroonika instituut, Tallinna Tehnikaülikool, EestiEttekanne: Täiustatud elektrimasinate projekteerimise meetodid kõrge jõudlusega ja autonoomsete rakenduste jaoks

Toomas Vaimann

Juhtivteadur, Elektroenergeetika ja mehhatroonika instituut, Tallinna Tehnikaülikool, EestiEttekanne: Elektriajamite seisundi seire ja rikete diagnostika autonoomsetes ja intelligentsetes süsteemides

Maksim Sitnikov

Nooremteadur, Elektrotehnika ja automaatika instituut, Aalto Ülikool, SoomeEttekanne: Elektrimasinate juhtimise ja optimeerimise meetodid autonoomsetes keskkondades töötamisel

Registreeri SIIN.Osalejate piirarv on 25. Osavõtjad valitakse registreermise järjekorra alusel.

Küsimuste korral palume pöörduda Muhammad Usman Naseeri poole, muhammad.naseer@taltech.ee.

Eesti doktorikooli tehnika ja tehnoloogia haru.

Avatud Teaduse sari: Teadusandmete haldamine ja andmehaldusplaan
2026-02-18 10:00 - 11:30 | Online
Veebis (Teams)Veebiseminar toimub inglise keeles.

Veebiseminaril antakse ülevaate avatud teaduse ja teadusandmete halduse põhimõtetest ning praktilistest lahendustest teadustöös. Käsitletakse teadus- ja avatud andmete mõistet, FAIR- ja CARE-põhimõtteid, teadusandmete elutsüklit ning andmehalduskava (DMP) koostamist.

Veebiseminari teemad:

Sissejuhatus

Teadusandmed ja avatud andmed

FAIR-põhimõtted ja CARE-põhimõtted

Teadusandmete elutsükkel

Andmehalduskava (Data Management Plan, DMP)

Andmerepositooriumid

DataCite’i Eesti konsortsium

Andmete jagamine ja publitseerimine

Andmeregistrid ja andmete otsing

Tugimaterjalid

➤ Veebiseminari viib läbi Tiiu Tarkpea, kes on Tartu Ülikooli raamatukogu teadusandmete peaspetsialist, kogenud avatud teaduse ja teadusandmete halduse koolitaja ning DataCite Eesti konsortsiumi tegevustega seotud ekspert.

Registreeri SIIN! Registreerimise tähtaeg on 16. veebruar 2026.

Küsimuste korral palume pöörduda Hele-Riin Urmeti, hele-riin.urmet@ut.ee, poole.

Eesti doktorikooli ühisüritus. Veebiseminar on suunatud kõikide valdkondade doktorantidele.

Loovuurimuse seminar „Kuidas ma uurin 3“
2026-02-19 10:00 - 14:30
📍 Eesti Muusika- ja Teatriakadeemias (Tatari 13 õppehoones) – Ruum A207

Maht: esinejad 2 EAP, osalejad 1 EAP

Seminaril arutavad loovuurimuse doktorandid vabas vormis, praktiliste näidete abil, milline on nende doktoritöö uurimisprotsess.

Oma uurimuste seisu on kutsutud tutvustama doktorandid EMTAst, EKAst ja BFM-ist. Samuti ootame üritusele loovuurijaid teistest Eesti ülikoolidest. Iga tutvustus on 15-20 minutit.

Esimese EMTA ja EKA ühisseminari loovuurimusest korraldas EMTA doktoriõppe keskus 2017. aastal. Sellest peale on (väheste eranditega) igal semestril toimunud loovuurijate-doktorantide kohtumine. Seekord leiab seminar aset Eesti doktorikooli humanitaarteaduste ja kunstide haru tegevuse raames.

Läbiviijaks on professor Kristel Pappel.

Programm
10.00 Sissejuhatus. Vanemteadur Madli Pesti, PhD, EMTAKuidas ma uurin?:10.10 Ekke Västrik, EMTA10.40 Julia Maria Künnap, EKA11.10 Sofia Isupova, EKA11.40 Kohvipaus (A202, Herz Room)12.10 Kristjan Kannukene, EMTA12.40 Ligia Fernandes, EKA13.10 Valle-Rasmus Roots, EMTA13.40 Lõpudiskussioon ja kokkuvõte. Theodore Parker, PhD in Music, EMTA

Esinejatel palun saata esinemissoov (piisab nimest ja ülikoolist) aadressile kristel.pappel@eamt.ee kuni 10. veebruar 2026.

Registreerimine SIIN. Registreerimise tähtage on 11. veebruar 2026.Osalejate piirarv on 15.

Küsimuste korral palume pöörduda Kristel Karu-Kletteri poole, kristel.karu-kletter@eamt.ee, tel 667 5808.

Eesti doktorikooli humanitaarteaduste ja kunstide haru.

Seminar „Kroonilise neeruhaigusega seotud mineraal- ja luukoe häire (CKD-MBD): skeletaalsed ja ekstraskeletaalsed avaldumisvormid“
2026-02-20 09:00 - 09:45
📍 L. Puusepa 8, Tartu, sisekliiniku auditoorium L6002

Seminar toimub inglise keeles.

Krooniline neeruhaigus avaldab ulatuslikku mõju erinevatele elunditele ja organsüsteemidele. Kroonilise neeruhaiguse olulisteks tüsistusteks on mineraal- ja luukoe häire (CKD-MBD), mis ebapiisava käsitluse korral võib viia luuhaiguste ning vaskulaarse kaltsifitseerumiseni. Lisaks võivad olla mõjutatud ka teised organsüsteemid, sealhulgas võivad esineda aneemia, kõhukinnisus, hepatiit, pahaloomulised kasvajad, infektsioonid, alatoitumus ja dementsus. Haigus on seotud mitmete humoraalsete mediaatorite regulatsioonihäiretega.

Seminari peab Kaj Metsärinne, Turu Ülikooli haiglast.

Õpiväljundid:

CKD-MBD skeletaalsete kõrvalekallete levimus ja diagnostika

CKD-MBD ekstraskeletaalsete avaldumisvormide levimus ja diagnostika

Registreerimine SIIN. Registreerimise tähtaeg on 20. veebruar 2026.

Küsimuste korral palume pöörduda Kerttu Pariotsi poole, kerttu@ut.ee.

Eesti doktorikooli arsti- ja terviseteaduste, veterinaaria haru.

Teaduse julgeolek - millised on teadlase julgeoleku riskid ja kuidas ennast nende eest kaitsta?
2026-02-25 10:00 - 11:30 | Online
Veebis (Teams)Veebiseminar toimub inglise keeles

Teadus ei jää puutumata üleilmsetest ärevatest majanduslikest, poliitilistest ja sõjalistest konfliktidest. Erinevalt teistest valdkondadest on teaduses julgeolekuohud enamasti varjatud ja see muudab teadlased ja nende töö eriti haavatavaks. Veebiseminaril antakse ülevaade teaduse julgeoleku aktuaalsetest teemadest, kirjeldatakse konkreetsete juhtumite näitel olulisemaid riske ning arutatakse ühiselt, kuidas leida tasakaal akadeemilise vabaduse ja selle kaitsmise vahel.

➤ Veebiseminari viib läbi Siret Rutiku, Tartu Ülikooli grandikeskuse juhataja. Rutiku on tegelenud teaduskorraldusega, sh teaduse turvalisuse teemadega, üle kümne aasta nii Eesti Teadusagentuuris kui Tartu Ülikoolis.

Registreerimine SIIN. Registreerimise tähtaeg on 22. veebruar 2026.

Küsimuste korral pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus. Koolitus on suunatud kõikide valdkondade doktorantidele.

Võrgustu. Reflekteeri. Tee ära.
2026-03-02 11:00 - 12:00
📍 Veebis (Zoom). Zoomi link saadetakse pärast registreerimist.

Kogukond doktorantuuri eesmärkide toetamiseks – igakuine kohtumine.

Kohtumine toimub iga kuu esimesel esmaspäeval kell 11.00–12.00, alates 2. märtsist kuni detsembrini, kokku 10 kohtumist. Kohtumistele on oodatud kõikide valdkondade doktorandid.

Doktorantuuri elu võib olla isoleeriv ja intensiivne. Igapäevane laveerimine erinevate kohustuste vahel võib kergesti varjutada fookuse ja eesmärgid, vahel aga on vaja edasi liikumiseks lihtsalt emotsionaalset tuge. Sageli piisab juba sellest, et saad oma mõtteid kõva häälega jagada kellegagi, kes sind mõistab ja aitab uue vaatenurga ning küsimuste kaudu edasi liikuda.

Igakuine refleksioonigrupp pakub doktorantidele toetavat ja usalduslikku keskkonda, kus hoida fookust, jagada nippe, leida motivatsiooni ja seada järgmisi samme. Lisaks loob grupp kogukonnatunnet, ühendades doktorante erinevatest ülikoolidest. Programm toetab doktorante nende akadeemilisel teekonnal selguse, järjepidevuse ja koostegutsemise kaudu.

Osalejad võivad liituda regulaarselt või vastavalt vajadusele. Kohtumised on inglise keeles.

Läbiviijad
Protsessi juhivad akadeemilise maailmaga tuttavad sertifitseeritud coachid.

Mariann Nagatsu, MSc psühholoogias, sertifitseeritud lahenduskeskne organisatsioonicoach, EMCC Senior Practitioner. Coach juhtidele ja teadlastele, mh juhendajatele, doktorantidele ja uurimisrühmadele. Coaching for Scientists (https://www.coachingforscientists.com) kaasasutaja.

Dr Manuela Tischler, sertifitseeritud lahenduskeskne organisatsioonicoach, EMCC Senior Practitioner. Noorteadlaste uurimisrühma juht, Munich University of Applied Sciences. Coach teadlastele, mh doktorantidele, järeldoktoritele, juhendajatele ja professoritele. Coaching for Scientists (https://www.coachingforscientists.com) kaasasutaja.

Registreerimine SIIN. Registreerimise tähtaeg on 20. veebruar 2026.

Programmiga võib liituda ka jooksvalt aasta jooksul. Kirjuta: mariann@coachingforscientists.com.

Eesti doktorikooli sotsiaalteaduste haru.

Meditsiiniteaduste valdkonna teadmussiirde doktorantuuri töötuba
2026-03-03 09:15 - 16:45
📍 Alma Tominga keskus, Biomeedikum, Ravila 19, Tartu või veebis (UTTV).

Üritus toimub eesti keeles.

Töötuppa on oodatud arsti- ja terviseteaduste, veterinaaria haru teadmussiirde doktorant, tema juhendaja.

Töötuba keskendub meditsiinivaldkonna teadmussiirdedoktorantuurile ning erinevatele teadmussiirdedoktorantuuri õpet puudutavatele nüanssidele doktorandi, juhendaja, partneri, ülikooli ja riigi vaate läbi. Oodatud on lisaks olemasolevatele teemaga seotud isikutele ka uued tulevased partnerid/juhendajad/doktorantuurikandidaadid. Päeva jooksul kõlavad suulised ettekanded, posterettekandesessioon ning paneeldiskussioon. Teadmussiirde doktorandil on võimalik teha oma käesolevast uurimistööst ettekanne (suulise või postri näol) ning seeläbi tutvustada oma töö mõju laiemale publikule. Samuti pakub päev võrgustumisvõimalust uute partneritega.

PäevakavaLaadi alla

Registreeri SIIN. Registreerimise tähtaeg on 25. veebruar 2026.Esinejad valitakse välja registreerimisvormi kirjutatud tööde kirjelduste põhjal. Osaleda saavad kõik huvilised.

Küsimuste korral palume pöörduda Anett Vetiku poole, anett.vetik@ut.ee, 58227262.

Eesti doktorikooli arsti- ja terviseteaduste, veterinaaria haru.

Töötuba on korraldatud projektist Eesti doktorikooli (2021-2027.4.04.24-0003) ja ASTRA+ projektist „Teadusuuringute mõju suurendamine ning teadusasutuste ja kõrgkoolide institutsionaalse teadmussiirde suutlikkuse toetamine“. Mõlemat projekti on kaasrahastanud Euroopa Liit.
